अभी बर्कले के भाषण को भाजपा और संघ का खेमा ‘युवराज, शहजादा’ की बकबक साबित करने में जुटा ही था कि अमेरिका के ही प्रिंस्टन विश्वविद्यालय में राहुल फिर बोले। और जरा उनके भाषण के विश्लेषण पर गौर फरमाया जाए। अपने भाषण में गांधी ने कुल 44 बार ‘नौकरी, इसका विकास और बेरोजगारी’ जैसे शब्दों का इस्तेमाल किया। महज तीन ही साल में अमेरिका की जमीन और मीडिया के विश्लेषण से यह दूसरा पाठ सामने आ गया। इधर तो सिर्फ प्रधानमंत्री के भाषणों की चीड़फाड़ होती थी कि उन्होंने अपने भाषण में ‘न्यू इंडिया’ और ‘टीम इंडिया’ शब्द का कितनी बार इस्तेमाल किया। मेडिसन स्कवायर वाला इंडिया और प्रिंस्टन में बिना नौकरी वाला इंडिया। इस दो तरह के इंडिया की टकराहट में जरा भारत का भी विश्लेषण हो जाए।